بعضی شخصلر وار کی، اونلارین دیندن هئچ بیر آنلاییشی یوخدور و دینی اؤزلری اوچون صرف گلیر منبعینه چئویریرلر، اینسانلاری آلداداراق، دینی مراسیملر ایجرا ائدیرلر. آللاهشوکور پاشازادنین ده خبردارلیغی محض بونونلا باغلیدیر کی، ایداره بو شخصلره گؤره مسئولیت داشیمیر.
بو سؤزلری قفقاز موسلمانلاری ایدارهسینین (قمی) صدری آللاهشوکور پاشازادنین آذربایجاندا ساختا ملا پروبلمینین اولماسی حاقدا خبردارلیغینی آخار. آذ-آ شرح ائدن ایلاهیاتچی حاجی شاهین دئییب. او بیلدیریب کی، آ. پاشازادنین سؤزلری هم ده جمعیته بیر مئساژدیر:
«آذربایجاندا فعالیت گؤسترن دین خادیملری قفقاز موسلمانلاری ایدارهسی طرفیندن قیدیاتدان کئچیریلیر. بونا گؤره ایداره یالنیز قیدیاتدان کئچن دین خادیملرینه گؤره مسئولیت داشیییر. دیرناق آراسی دین خادیملرینی مویینلشدیرمکدن اؤترو موطلق اونلارین کیملیگی طلب ائدیلمهلیدیر. اینسانلار اونلارین نه درجه دینی بیلگیلره صاحب اولدوغونو و آیینلری ایجرا ائتمک صلاحیتلرینین اولوب-اولمادیغینی معینلشدیرملیدیرلر. بو، چوخ حساس مسئلهدیر. مجلیسلریمیزده دینی آیینلرین ایجراسینی کیمه گلدی تاپشیرا بیلمریک. بعضی اینسانلار وار کی، قرآنی اوزدهن اوخویا، سؤزلری دوزگون تلفظ ائده بیلمیر. عادی کیریل، بعضا ده لاتین گرافیکاسی ایله یازیلمیش سورهلری اوخوماغی باجارمیر. اینسانلار دا او سورهلری بیلمدیی اوچون بو شخصلره اعتبار ائدیرلر».
مسئله ایله باغلی دانیشان دیگر ایلاهیاتچی الشاد میری بیلدیریب کی، ملالیق ائتمک ساختاکارلیقدیر:
«موللالیغین اؤزو ساختاکارلیقدیر. ایندی ساختاکار اولمایان ملا وارمی؟ بو، سونرادان اورتایا چیخان بیر پئشهدیر. ایلاهیاتی بیتیرن اینسانلار دین شناسدیر. ملا دئییلن بیر آنلاییش یوخدور».
azb_Arab azb_Arab azb_Arab azb_Arab azb_Arab